CELEX: 22006D0104
Language: hu
Date: 2006-09-22 00:00:00
Title: Az EGT-Vegyesbizottság 104/2006 határozata ( 2006. szeptember 22. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

30.11.2006   
            
            
               HU
            
            
               Az Európai Unió Hivatalos Lapja
            
            
               L 333/15
            
         
      AZ EGT-VEGYESBIZOTTSÁG 104/2006 HATÁROZATA
   
   (2006. szeptember 22.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2006. április 28-i 42/2006 EGT-vegyesbizottsági határozat (1) módosította a megállapodás I. mellékletét.
            
         
               (2)
            
            
               A cirkuszi állatok tagállamok közötti mozgására vonatkozó állat-egészségügyi követelmények meghatározásáról szóló, 2005. október 21-i 1739/2005/EK bizottsági rendeletet (2) bele kell foglalni a megállapodásba.
            
         
               (3)
            
            
               Ez a határozat Izland és Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklet I. fejezet 4.2. részének 81. pontja (2005/65/EK bizottsági határozat) után a következő pontot kell beilleszteni:
   
      
                  „82.
               
               
                  
                     32005 R 1739: A Bizottság 2005. október 21-i 1739/2005/EK rendelete a cirkuszi állatok tagállamok közötti mozgására vonatkozó állat-egészségügyi követelmények meghatározásáról (HL L 279., 2005.10.22., 47. o.).
                  A rendelet rendelkezéseit e megállapodás alkalmazásában a következő kiigazításokkal kell értelmezni:
                  
                              a)
                           
                           
                              a mintaútlevelek fedőlapján az »Európai Unió« kifejezés helyébe az »Európai Unió/Norvégia« kifejezés lép;
                           
                        
                              b)
                           
                           
                              az útlevél fedőlapján az EU-zászló mellett alkalmazni lehet a norvég zászló képét is.”
                           
                        
            
   2. cikk
   Az 1739/2005/EK rendeletnek az Európai Unió Hivatalos Lapjának EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2006. szeptember 23-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. szeptember 22-én.
      
         
            az EGT-Vegyesbizottság részéről
         
         
            az elnök
         
         Oda Helen SLETNES
         
      
   
   
      (1)  HL L 175., 2006.6.29., 86. o.
   
   
      (2)  HL L 279., 2005.10.22., 47. o.
   
   
      (3)  Alkotmányos követelmények fennállását nem jelezték.